Αλεξάνδρα Ούστα

Η Αλεξάνδρα Ούστα (γεν. 10 Ιουνίου 1982) είναι Ελληνίδα ηθοποιός. Είναι απόφοιτη της δραματικής σχολής «Θεμέλιο» του Νίκου Βασταρδή. Έγινε ιδιαίτερα γνωστή στο ευρύ κοινό από τη συμμετοχή της στην κωμική σειρά του Mega Channel Η ώρα η καλή ενώ αργότερα ακολούθησαν κι άλλες επιτυχημένες τηλεοπτικές συμμετοχές μεταξύ των οποίων Λατρεμένοι μου γείτονες και Τα Μυστικά της Εδέμ.

 Βιογραφία 
Γεννήθηκε στις 10 Ιουνίου του 1982 στην Αθήνα. Στις αρχές του 2000, κι ενώ πήγαινε ακόμη σχολείο, αποφάσισε να δηλώσει συμμετοχή στα καλλιστεία του ANT1 ύστερα από παρότρυνση της μητέρας της. Η ίδια δήλωσε σε συνέντευξή της για τη συμμετοχή της στο διαγωνισμό: "Προσωπικά δεν είχα καμία ανάγκη να πάω, αλλά η μητέρα μου επέμενε τότε για δύο τρία χρόνια συνεχόμενα. Εγώ πήγαινα τότε σχολείο... Εγώ δεν πήγαινα βεβαίως με την προοπτική να πάρω έναν τίτλο. Δεν με αφορούσε και δεν με ενδιέφερε κιόλας... Το ότι θα γλίτωνα και ένα μήνα από το σχολείο, ήταν ένα σοβαρό κίνητρο..." Παρόλες τις προτάσεις για να ασχοληθεί με το modeling τελικά αποφάσισε να ασχοληθεί μόνο με την υποκριτική. Έτσι ξεκίνησε τις σπουδές της στη Δραματική Σχολή «Θεμέλιο» του Νίκου Βασταρδή από όπου αποφοίτησε το 2003.

Τη σεζόν 2003-2004 έκανε την πρώτη της εμφάνιση στο θέατρο συμμετέχοντας στην ελληνική μεταφορά του μιούζικαλ Grease στο Θέατρο Λαμπέτη. Το 2004, ύστερα από οντισιόν, πήρε το ρόλο της Χριστίνας Φωτιάδη στην κωμική σειρά του Mega Channel Η ώρα η καλή. Εκεί για τρεις σεζόν πρωταγωνίστησε μαζί με τον Πάνου Μιχαλόπουλου και την Κάρμεν Ρουγγέρη υποδυόμενη την έφηβη κόρη της οικογένειας Φωτιάδη. Το 2007 πρωταγωνίστησε στο επεισόδιο Το αμάρτημα της μητρός μου της κωμικής σειράς Safe Sex TV Stories. Tη σεζόν 2007-2008 πρωταγωνίστησε στην κωμική σειρά του ΑΝΤ1 Ο τζίτζικας και ο μέρμηγκας.

Τη αμέσως επόμενη σεζόν ακολούθησε ο ρόλος της Ιφιγένειας Γαληνού στο δεύτερο κύκλο της κωμικής σειράς Λατρεμένοι μου γείτονες υποδυόμενη την κόρη του Χρήστου Σιμαρδάνη και της Ράνιας Σχίζα. Το 2009 έκανε μία guest εμφάνιση στη δραματική σειρά Ιατρικό Απόρρητο ενώ το 2010 είχε ένα ρόλο τεσσάρων επεισοδίων στην κωμική σειρά της Μυρτούς Κοντοβά Μίλα Μου Βρώμικα. Τον Σεπτέμβριο του 2010 εντάχθηκε στο καστ του τρίτου κύκλου της καθημερινής σειράς του Mega Channel Τα Μυστικά της Εδέμ έχοντας το ρόλο της Άννας Βεργή. Η παρουσία της στη σειρά συνεχίστηκε και τη σεζόν 2011-2012 στον τέταρτο κύκλο. Τη σεζόν 2012-2013 είχε έναν από τους βασικούς ρόλους στη δραματική σειρά της κυπριακής τηλεόρασης Μηδέν. Το 2014 έκανε μία guest εμφάνιση στην κωμική σειρά Με τα παντελόνια κάτω.

Τα τελευταία χρόνια, έχει αφοσιωθεί στο θέατρο, παίζοντας σε πολλές παραστάσεις. Το καλοκαίρι του 2014, έκανε περιοδεία με το έργο «Βάτραχοι», τη σεζόν 2014-2015 έπαιξε στην παράσταση «Ντόλλυ, η προξενήτρα» στο θέατρο Αλίκη, ενώ ακολούθησαν οι παραστάσεις «Ο μάγος του Οζ» στο 'Θέατρον' Κέντρο πολιτισμού "Ελληνικός κόσμος", «Το τελευταίο πανέρι» (2016, El convento del arte), «Είσαι ένα κτήνος, Βίσκοβιτς» (2016-17, Bob theater festival | Bios.Tesla main), «Ο Κόκορας» (2016-17, Θέατρο Ριφιφί), «Re-union μετά θάνατον» (2017, El convento del arte), «Οι Εφευρέσεις που άλλαξαν τον Κόσμο» (2017-18, θέατρο Γκλόρια), «Προσεχώς απόδραση» (2017-18, El convento del arte | Bob theater festival | Bios.Tesla main), «Τι ζούμε;» (2017-18, θέατρο Βέμπο), «Νυφικό πεντοζάλι» (2018-19, El convento del arte), «Οι ταξιδιώτες στο χρόνο» (2018-19, θέατρο Τζένη Καρέζη) και «Η Λεμονιά» (2024, Vault Theatre Plus).

 Προσωπική ζωή 
Υπήρξε η τελευταία σύντροφος της ζωής του Σάκη Μπουλά. Το 2016 παντρεύτηκε τον επίσης ηθοποιό Γιάννη Σαρακατσάνη, με τον οποίο απέκτησε έναν γιό, τον Αύγουστο (γενν. 21 Φεβρουαρίου 2020).

 Φιλμογραφία 

 Τηλεόραση 
+ΈτοςΤίτλος ΠρογράμματοςΚανάλιΡόλοςΣημειώσεις2000Διαγωνισμός Ομορφιάς ΑΝΤ1ANT1Η ΊδιαΔιαγωνιζόμενη | Β' Σταρ Ελλάς2004-2007Η ώρα η καλήMEGAΧριστίνα Φωτιάδη Πρωταγωνιστικός Ρόλος2007Safe Sex TV StoriesMEGAΒίκυ Επεισόδιο: "Το αμάρτημα της μητρός μου"2007-2008Ο τζίτζικας και ο μέρμηγκαςANT1Μαρίνα ΚάβουραΠρωταγωνιστικός Ρόλος2008-2009Λατρεμένοι μου γείτονεςMEGAΙφιγένεια ΓαληνούΠρωταγωνιστικός Ρόλος2009Ιατρικό ΑπόρρητοANT1σχέση ασθενή 2 επεισόδια2010Μίλα Μου ΒρώμικαMEGAΕιρήνη4 επεισόδια2010-2012Τα Μυστικά της ΕδέμMEGAΆννα ΒεργήΠρωταγωνιστικός Ρόλος 2012-2013ΜηδένMEGA ΚύπρουΠρωταγωνιστικός Ρόλος2014Με τα παντελόνια κάτωMEGAΣωτηρία Ρουμελιώτου2 επεισόδια2022-2023ΠαγιδευμένοιANT1ΝατάσσαΒασικό Καστ2023IQ 160StarΝτορέτα ΖαφειρίουΒασικό Καστ

 Θέατρο 
+ΈτοςΤίτλος ΠαράστασηςΧώρος2003-2004GreaseΘέατρο Λαμπέτη | Θέατρο Σμαρούλα2014Βάτραχοικαλοκαιρινή περιοδεία2014-2015Ντόλλυ, η προξενήτραΘέατρο Αλίκη2015-2016Ο μάγος του Οζ'Θέατρον' Κέντρο πολιτισμού "Ελληνικός κόσμος"2016Το τελευταίο πανέριEl convento del arte2016-2017Είσαι ένα κτήνος, ΒίσκοβιτςBob theater festival | Bios.Tesla mainΟ ΚόκοραςΕστιατόριο Ριφιφί2017Re-union μετά θάνατονEl convento del arte2017-2018Οι Εφευρέσεις που άλλαξαν τον ΚόσμοΘέατρο Γκλόρια (παιδική σκηνή)Προσεχώς απόδρασηEl convento del arte | Bob theater festival | Bios.Tesla mainΤι ζούμε;Θέατρο Βέμπο2018-2019Νυφικό ΠεντοζάλιEl convento del arteΤαξιδιώτες στο χρόνοΘέατρο Τζένη Καρέζη2024Η ΛεμονιάVault Theatre Plus

 Παραπομπές 

Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου